
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1219 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση τροποποίησης του κανονισμού του κεφαλαίου 
αυτοτελούς διαχ/σης εκ κληρονομιάς Κωνσταντίνου 
Λέτρου, που εγκρίθηκε με το 727/24.11.1971 β.δ. (Φ.Ε.Κ. 
249 Α'). 1 

ΑΠΟΦΑΣΕΙΣ 

Καθιέρωση υπερωριακής εργασίας για το προσω¬ 
πικό ιδιωτικού δικαίου της Γενικής Γραμματείας 

Ισότητας. 2 

Καθορισμός αποζημίωσης του Προέδρου, του Γραμ- 
ματέα και των μελών της Επιτροπής για την με¬ 
ταφορά στο εθνικό δίκαιο της χώρας μας της 
Οδηγίας 2003/72/Ε.Ο. «για την συμπλήρωση του 
καταστατικού του ευρωπαϊκού συνεταιρισμού, 

όσον αφορά το ρόλο των εργαζομένων. 3 

Καθορισμός αποζημίωσης του Προέδρου, του Γραμ¬ 
ματέα και των μελών της Επιτροπής για την εναρ¬ 
μόνιση του εθνικού δικαίου προς τις διατάξεις 
της Οδηγίας 2002/73/Ε.Κ. της 23ης Σεπτεμβρίου 
2002 «για την τροποποίηση της ΟΔΗΓΙΑΣ 76/207/ 
ΕΟΚ του Συμβουλίου περί εφαρμογής της αρχής 
της ίσης μεταχείρισης ανδρών και γυναικών όσον 
αφορά την πρόσβαση στην απασχόληση, στην 
επαγγελματική εκπαίδευση και προώθηση και τις 

συνθήκες εργασίας. 4 

Παράταση του χρόνου λειτουργίας της ειδικής νο¬ 
μοπαρασκευαστικής επιτροπής για την α) ανακα¬ 
τανομή των υφισταμένων οργανικών θέσεων των 
δικαστικών υπαλλήλων των πολιτικών, ποινικών 
και διοικητικών δικαστηρίων και εισαγγελιών της 
Χώρας και των εμμίσθων Υποθηκοφυλακείων και 
Κτηματολογικών Γ ραφείων με βάση τα πραγμα¬ 
τικά στατιστικά στοιχεία και ανάγκες της κάθε 
υπηρεσίας και β) σύσταση- αύξηση των οργανι¬ 
κών θέσεων λόγω της αύξησης της δικαστηρια¬ 
κής ύλης. 5 

Σύσταση ειδικής νομοπαρασκευαστικής επιτροπής: 
α) για την μελέτη και επεξεργασία με σκοπό την 
ενσωμάτωση στην εθνική νομοθεσία της Ευρω¬ 
παϊκής Σύμβασης για την πρόληψη της τρομο¬ 
κρατίας ( ΟΟϋΕΧΤΕΒ) και β) για την απάντηση 
ερωτηματολογίου του ΡΑΤΡ (ΡίπαοίαΙ ΑοΙίοπ ΤαεΙ< 


5 Σεπτεμβρίου 2006 

Ροιόθ) για τα μέτρα καταπολέμησης του ξεπλύ¬ 
ματος χρήματος και της χρηματοδότησης της 
τρομοκρατίας στην Ελλάδα και τη σύνταξη της 

σχετικής αιτιολογικής έκθεσης. 6 

Συμπλήρωση και τροποποίηση του π.δ. 220/2000 για 
τη «σύσταση στη Γ ενική Γ ραμματεία Αθλητισμού 
Ειδικής Υπηρεσίας ΔημοσίωνΈργων για τον προ¬ 
γραμματισμό, τη μελέτη και κατασκευή αθλητι¬ 
κών και λοιπών έργων που θα εξυπηρετούν τους 
Ολυμπιακούς Αγώνες του 2004 (ΕΥΔΕ/ΑΟΕΕ) » 
(Φ.Ε.Κ. 190 Α' /31.10.2000), όπως έχει τροποποιη¬ 


θεί, συμπληρωθεί και σήμερα ισχύει. 7 

Καθορισμός ενδεικτικών τιμών, σε βασικές διαδρο¬ 
μές του νομού Αττικής, από το αεροδρόμιο Αθη¬ 
νών «ΕΛΕΥΘΕΡΙΟΣ ΒΕΝΙΖΕΛΟΣ» και από το λιμά¬ 
νι του Πειραιά (Πλ. Καραϊσκάκη). 8 


ΔΙΑΤΑΓΜΑΤΑ 

φ 

Έγκριση τροποποίησης του κανονισμού του κεφαλαί¬ 
ου αυτοτελούς διαχ/σης εκ κληρονομιάς Κωνστα¬ 
ντίνου Λέτρου, που εγκρίθηκε με το 727/24.11.1971 
β.δ. (Φ.Ε.Κ. 249 Α'). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της από 29.9.1944 διαθήκης του Κων¬ 
σταντίνου Λέτρου, β) του 727/24.11.1971 β.δ. (Φ.Ε.Κ. 249 
Α) περί έγκρισης κανονισμού Κεφαλαίου Αυτοτελούς 
Διαχείρισης εκ κληρονομιάς Κωνσταντίνου Λέτρου και 
γ) της 8514/2003 απόφασης του Εφετείου Αθηνών. 

2. Τις διατάξεις του άρθρου 96 παρ. 2 του α.ν. 2039/1939, 
του άρθρου 101 του Εισαγωγικού Νόμου του Αστικού 
Κώδικα και του άρθρου 110 του Αστικού Κώδικα. 

3. Την υπ’ αριθμ. 4/2005 απόφαση του Τοπικού Συμ¬ 
βουλίου Δημοτικού Διαμερίσματος Καλτεζών και την υπ’ 
αριθμ. 4/2005 απόφαση της Διαχειριστικής Επιτροπής 
του κληρ/τος Κωνσταντίνου Λέτρου. 

4. Την από 26.1.2006 γνωμοδότηση του Συμβουλίου 
Εθνικών Κληρ/των. 

5. Τηνυπ’αριθμ.37930/ΔΙΟΕ1264/14.10.2005(Φ.Ε.Κ.1432/Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών, περί καθορισμού αρμοδιο¬ 
τήτων των Υφυπουργών Οικονομίας και Οικονομικών. 

Με πρόταση της Υπουργού Εθνικής Παιδείας και Ορη- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σκευμάτων και του Υφυπουργού Οικονομίας και Οικο¬ 
νομικών, αποφασίζουμε: 

Αρθρο μόνο 

Εγκρίνουμε την τροποποίηση του κανονισμού του 
κεφαλαίου αυτοτελούς διαχ/σης εκ κληρονομιάς Κων¬ 
σταντίνου Λέτρου, που εγκρίθηκε με το 727/24.11.1971 
β.δ. (Φ.Ε.Κ. 249 Α), σύμφωνα με την 8514/2003 απόφαση 
του Εφετείου Αθηνών, ως ακολούθως: 

Αρθρο 1 

Σκοπός Σκοπός του κεφαλαίου είναι η απονομή βρα¬ 
βείων και υποτροφιών σε μαθητές, σπουδαστές και φοι¬ 
τητές, των οποίων οι γονείς κατοικούν ή κατάγονται από 
το Δημοτικό Διαμέρισμα (τέως Κοινότητα) Καλτεζών 
του Δήμου Βαλτετσίου Αρκαδίας. 

Αρθρο 2 

Απονομή βραβείων και υποτροφιών 

Η Διαχ/κή Επιτροπή του κληρ/τος συνερχόμενη μετά 
το τέλος κάθε σχολικού έτους απονέμει βραβεία 

α) σε μαθητές και φοιτητές που αποφοίτησαν από Δη¬ 
μοτικό Σχολείο, Γυμνάσιο, Λύκειο, Ανώτερες ή Ανώτατες 
Σχολές με βαθμό «άριστα» ή «λίαν καλώς» και 

β) σε μαθητές που εισάγονται σε Ανώτερα ή Ανώτατα 
Εκπαιδευτικά Ιδρύματα με βαθμό «άριστα» ή «λίαν κα¬ 
λώς» και οι οποίοι είναι τέκνα γονέων που κατοικούν μο- 
νίμως στο Δημοτικό Διαμέρισμα του χωριού Καλτεζών ή 
στον συνοικισμό «Κουβέλια» του Δήμου Βαλτετσίου. 

Εφόσον δε οι γονείς ή ο γονέας των ανωτέρω μα¬ 
θητών δεν κατοικούν στις Καλτεζές, τα βραβεία θα 
απονέμονται σε μαθητές των οποίων και οι δύο γονείς 
ή έστω ο ένας από αυτούς κατάγονται από το Δημοτι¬ 
κό Διαμέρισμα του χωριού Καλτεζών ή τον συνοικισμό 
’Κουβέλια’ του Δήμου Βαλτετσίου και κατοικούν εκτός 
του χωριού Καλτεζών κατά σειρά προτεραιότητας που 
καθορίζεται από την μικρότερη χιλιομετρική απόσταση 
του τόπου κατοικίας των ή του γονέα από τον ως άνω 
τόπο καταγωγής τους. 

Η Διαχ/κή Επιτροπή μπορεί, εφόσον επαρκούν τα ει¬ 
σοδήματα του κληρ/τος, να χορηγεί επιπροσθέτως στον 
πρωτεύοντα κατά το σχολικό έτος από τους παραπάνω 
βραβευόμενους μαθητές και εφόσον είναι οικονομικά 
αδύνατος, ετήσια υποτροφία για το επόμενο σχολικό 
έτος φοίτησης του στο Γυμνάσιο, Λύκειο, Ανώτερη ή 
Ανώτατη Σχολή, εφαρμοζομένων των διατάξεων του 
άρθρου 108 του α.ν. 2039/1939, όπως αυτό έχει τροπο¬ 
ποιηθεί και ισχύει. 

Η Διαχ/κή Επιτροπή καθορίζει το ύψος και τον αριθμό 
των βραβείων ή και των υποτροφιών κατά την κατάρτι¬ 
ση και ψήφιση του ετήσιου προϋπολογισμού του κληρ/ 
τος, ανάλογα με τα εισοδήματα του κληρ/τος. 

Αρθρο 3 

Προϋπολογισμός - Απολογισμός 

Η Διαχ/κή Επιτροπή του κληρ/τος καταρτίζει κάθε 
έτος τον προϋπολογισμό και απολογισμό των εσόδων 
και εξόδων του κεφαλαίου αυτοτελούς διαχείρισης, τους 
οποίους υποβάλλει για έγκριση στην αρμόδια αρχή, τον 
μεν προϋπολογισμό τρεις μήνες πριν από την έναρξη 
του οικονομικού έτους, τον δε απολογισμό μέσα σε δύο 
μήνες από τη λήξη του, σύμφωνα με τις διατάξεις των 
άρθρων 101 και 104 του α.ν. 2039/1939. 


Αρθρο 4 

Τροποποίηση κανονισμού 

Ο κανονισμός αυτός μπορεί να συμπληρωθεί ή να 
τροποποιηθεί με πρόταση της Διαχειριστικής Επιτροπής 
του κληρ/τος. 

Στην Υπουργό Εθνικής Παιδείας και Θρησκευμάτων 
και τον Υφυπουργό Οικονομίας και Οικονομικών, ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 
-♦- 

ΑΠΟΦΑΣΕΙ Σ 

Αριθμ. ΔΙΔΚ/Φ.5/3/16483 (2) 

Καθιέρωση υπερωριακής εργασίας για το προσωπικό 
ιδιωτικού δικαίου της Γενικής Γραμματείας Ισότη¬ 
τας. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 16 του ν. 3205/2003 (Φ.Ε.Κ. 297/ 
Β/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α. κλπ». 

β) Του π.δ. 320/1998 (Φ.Ε.Κ. 149/Α/5.7.1988) «Οργανι¬ 
σμός των Υπηρεσιών του Υπουργείου Προεδρίας της 
Κυβερνήσεως», όπως τροποποιήθηκε και συμπληρώθηκε 
μεταγενέστερα. 

γ) Του π.δ. 373/1995 (Φ.Ε.Κ. 201/Α/14.9.1995) «Συγχώ¬ 
νευση των Υπουργείων Προεδρίας της Κυβερνήσεως 
και Εσωτερικών στο Υπουργείο Εσωτερικών, Δημόσιας 
Διοίκησης και Αποκέντρωσης και καθορισμός των αρ¬ 
μοδιοτήτων του». 

δ) Του π.δ. 400/1995 (Φ.Ε.Κ. 336/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός αρμοδιοτήτων της». 

2. Την υπ’ αριθμ. 2/72757/0022/31.12.2003 Εγκύκλιο του 
Γ.Λ.Κ. «Παροχή οδηγιών για την εφαρμογή των διατά¬ 
ξεων του ν. 3205/2003 κ.λπ.». 

3. Την υπ’ αριθμ. 2/7093/0022 (Φ.Ε.Κ. 215/Β/5.2.2004) 
«Επέκταση των διατάξεων του ν. 3205/2003 στο προ¬ 
σωπικό με σχέση εργασίας ιδιωτικού δικαίου που απα¬ 
σχολείται στο Δημόσιο, Ν.Π.Δ.Δ. και Ο.Τ.Α.». 

4. Την υπ’ αριθμ. 345/16.1.2006 έγκριση του Σώματος 
Επιθεώρησης Εργασίας. 

5. Την υπηρεσιακή ανάγκη να προσφέρει υπηρεσία 
και πέραν του κανονικού ωραρίου προσωπικό με σχέση 
εργασίας ιδιωτικού δικαίου αορίστου χρόνου. 

6. Το γεγονός ότι για την κάλυψη της προαναφερθεί- 
σας ανάγκης προκαλείται δαπάνη ποσού δύο χιλιάδων 
εξακοσίων ευρώ (2600€) που θα καλυφθούν από τις 

πιστώσεις του Φ.07/630 ΚΑΕ 0511, αποφασίζουμε: 

1. Εγκρίνουμε την υπερωριακή απασχόληση πέραν 
του κανονικού ωραρίου, για το χρονικό διάστημα από 
1.7.2006 μέχρι 31.12.2006 με την προβλεπόμενη από το 
νόμο αμοιβή, για δύο (2) υπαλλήλους με σχέση εργα¬ 
σίας ιδιωτικού δικαίου αορίστου χρόνου της Γενικής 
Γραμματείας Ισότητας, κατηγορίας ΔΕ και ΥΕ, και μέχρι 
εξήντα (60) ώρες το μήνα για καθέναν. 

2. Ο αριθμός των εν λόγω υπαλλήλων μπορεί να αυ¬ 
ξάνεται σύμφωνα με τις ανάγκες της υπηρεσίας με 
ανάλογη μείωση των ωρών υπερωριακής εργασίας με 
την προϋπόθεση ότι δεν θα γίνει υπέρβαση των εγγε¬ 
γραμμένων πιστώσεων. 

3. Η ισχύς της απόφασης αυτής αρχίζει ένα μήνα πριν τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. 2/15967/0022 (3) 

Καθορισμός αποζημίωσης του Γραμματέα και των με¬ 
λών της Επιτροπής για την μεταφορά στο εθνικό δί¬ 
καιο της χώρας μας της Οδηγίας 2ΘΘ3/72/Ε.Ο. «για 
την συμπλήρωση του καταστατικού του ευρωπαϊ¬ 
κού συνεταιρισμού, όσον αφορά το ρόλο των ερ¬ 
γαζομένων». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά Όρ¬ 
γανα» (Φ.Ε.Κ. 98/Α/22.4.2005). 

2. Του άρθρου 17 του ν. 3205/2003 «Αναμόρφωση μι¬ 
σθολογίου προσωπικού της Δημόσιας Διοίκησης και 
άλλες συναφείς διατάξεις». ( Φ.Ε.Κ. 297/Α/2003). 

3. Τις διατάξεις του π.δ. 368/1989 άρθρο 8 «Περί ορ¬ 
γανισμού του Υπουργείου Απασχόλησης», όπως τροπο¬ 
ποιήθηκαν και ισχύουν σήμερα. 

4. Τις διατάξεις του άρθρου 16 του ν. 3144/2003 (Φ.Ε.Κ. 
111/Α/8.5.2003) «Κοινωνικός διάλογος για την προώθηση 
της Απασχόλησης και την Κοινωνική Προστασία και 
άλλες διατάξεις». 

5. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού Ελέγχου των δαπανών του Κρά¬ 
τους». 

6. Την κοινή υπουργική απόφαση υπ’ αριθμ. 2/80345/ 
0004/8.11.1999 Μεταβίβαση εξουσίας υπογραφής σύμ¬ 
φωνα με το άρθρο 7, παρ. 1 του ν. 1943/1991. 

7. Την απόφαση υπ’ αριθμ. 94215/10.8.2005 «Συγκρότηση 
Επιτροπής» καθώς και την υπ’ αριθμ. 98551/17/11/2005 
«Συμπλήρωση απόφασης «Συγκρότηση Επιτροπής». 

8. Τις διατάξεις του άρθρου 40 ν. 849/1978, όπως συ¬ 
μπληρώθηκε με το άρθρο 8 του ν. 2129/1993. 

9. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολογισμού ύψους 
27.300,00 ευρώ για το οικονομικό έτος 2006 η οποία 
θα καλυφθεί από τις σχετικές πιστώσεις του τακτικού 


προϋπολογισμού του Υπουργείου Απασχόλησης και Κοι¬ 
νωνικής Προστασίας. ( φορέας 110 και ΚΑΕ 0515). 

Την ανάγκη καθορισμού αμοιβής των μελών και του 
Γ ραμματέα της Επιτροπής για την μεταφορά στο εθνικό 
δίκαιο της χώρας μας της Οδηγίας 2003/72/ΕΌ. «για 
την συμπλήρωση του καταστατικού του ευρωπαϊκού 
συνεταιρισμού, όσον αφορά το ρόλο των εργαζομένων, 
αποφασίζουμε: 

Καθορίζουμε την μηνιαία αποζημίωση των μελών και 
του Γ ραμματέα της Επιτροπής για την μεταφορά στο 
εθνικό δίκαιο της χώρας μας της Οδηγίας 2003/72/ΕΟ. 
«για την συμπλήρωση του καταστατικού του ευρωπαϊκού 
συνεταιρισμού, όσον αφορά το ρόλο των εργαζομένων» 
σε 300 € (τριακόσια ευρώ) για κάθε μέλος και σε 250 € 
(διακόσια πενήντα ευρώ) για το γραμματέα. 

1. Οι ανωτέρω μηνιαίες αποζημιώσεις καταβάλλονται 
με την προϋπόθεση συμμετοχής σε τέσσερις (4) συνε¬ 
δριάσεις τουλάχιστον το μήνα. Σε περίπτωση συμμε¬ 
τοχής σε λιγότερες συνεδριάσεις η αποζημίωση περι¬ 
κόπτεται ανάλογα. 

2. Η ισχύς της απόφασης αρχίζει από την ημερομηνία 
σύστασης της ανωτέρω Επιτροπής (19.8.2005) και λήγει 
στις 18.8.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2006 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας και Απασχόλησης και 
Οικονομικών Κοινωνικής Προστασίας 

Γ. ΚΟΥΡΗΣ Δ. ΚΟΝΤΟΣ 

-♦- 

Αριθμ. 2/15716/0022 (4) 

Καθορισμός αποζημίωσης του Προέδρου, του Γ ραμμα¬ 
τέα και των μελών της Επιτροπής για την εναρμόνι¬ 
ση του εθνικού δικαίου προς τις διατάξεις της Οδη¬ 
γίας 2002/73/Ε.Κ. της 23ης Σεπτεμβρίου 2002 «για την 
τροποποίηση της ΟΔΗΓΙΑΣ 76/207/ΕΟΚ του Συμβου¬ 
λίου περί εφαρμογής της αρχής της ίσης μεταχείρι¬ 
σης ανδρών και γυναικών όσον αφορά την πρόσβαση 
στην απασχόληση, στην επαγγελματική εκπαίδευση 
και προώθηση και τις συνθήκες εργασίας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και Κυβερνητικά Όργα¬ 
να» (Φ.Ε.Κ. 98/Α/22.4.2005). 

2. Του άρθρου 17 του ν. 3205/2003 «Αναμόρφωση μι¬ 
σθολογίου προσωπικού της Δημόσιας Διοίκησης και 
άλλες συναφείς διατάξεις», ( Φ.Ε.Κ. 297/Α/2003). 

3. Τις διατάξεις του π.δ. 368/1989 άρθρο 8 «Περί ορ¬ 
γανισμού του Υπουργείου Απασχόλησης», όπως τροπο¬ 
ποιήθηκαν και ισχύουν σήμερα. 

4. Τ ις διατάξεις του άρθρου 16 του ν. 3144/2003 (Φ.Ε.Κ. 
111/Α/8.5.2003) «Κοινωνικός διάλογος για την προώθηση 
της Απασχόλησης και την Κοινωνική Προστασία και 
άλλες διατάξεις». 

5. Τ ις διατάξεις του άρθρου 22 του ν. 2362/1995 «Περί Δη¬ 
μοσίου Λογιστικού Ελέγχου των δαπανών του Κράτους». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την κοινή υπουργική απόφαση αριθμ. 2/80345/ 
0004/8.11.1999 Μεταβίβαση εξουσίας υπογραφής σύμ¬ 
φωνα με το άρθρο 7, παρ. 1 του ν. 1943/1991. 

7. Την απόφαση υπ’ αριθμ. 94025/30.5.2005 «Συγκρό¬ 
τηση Επιτροπής» καθώς και την παράταση της άνω 
απόφασης υπ’ αριθμ. 97686/18.11.2005. 

8. Τις διατάξεις του άρθρου 40 ν. 849/1978, όπως συ¬ 
μπληρώθηκε με το άρθρο 8 του ν. 2129/1993. 

9. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολογισμού ύψους 
9.900, 00 ευρώ περίπου για το οικονομικό έτος 2006 η 
οποία θα καλυφθεί από τις σχετικές πιστώσεις του τακτι¬ 
κού προϋπολογισμού του Υπουργείου Απασχόλησης και 
Κοινωνικής Προστασίας. ( φορέας 110 και ΚΑΕ 0515). 

10. Την ανάγκη καθορισμού αμοιβής του Προέδρου, 
των μελών και του Γραμματέα της Επιτροπής για την 
εναρμόνιση του εθνικού δικαίου προς τις διατάξεις της 
Οδηγίας 2002/73/Ε.Κ. της 23ης Σεπτεμβρίου 2002 «για 
την τροποποίηση της ΟΔΗΓΙΑΣ 76/207/ΕΟΚ του Συμβου¬ 
λίου περί της εφαρμογής της αρχής της ίσης μεταχεί¬ 
ρισης ανδρών και γυναικών όσον αφορά την πρόσβαση 
στην απασχόληση, στην επαγγελματική εκπαίδευση και 
προώθηση και τις συνθήκες εργασίας, αποφασίζουμε: 

1. Καθορίζουμε την μηνιαία αποζημίωση του Προέδρου, 
των μελών και του Γ ραμματέα της Επιτροπής για την 
εναρμόνιση του εθνικού δικαίου προς τις διατάξεις της 
Οδηγίας 2002 /73/Ε.Κ. της 23ης Σεπτεμβρίου 2002 σε 
350 € (τριακόσια πενήντα ευρώ) για τον Πρόεδρο, σε 
300 € (τριακόσια ευρώ) για κάθε μέλος και σε 250 € 
(διακόσια πενήντα ευρώ) για το γραμματέα. 

2. Οι ανωτέρω μηνιαίες αποζημιώσεις καταβάλλονται με 
την προϋπόθεση συμμετοχής σε τέσσερις (4) συνεδριάσεις 
τουλάχιστον το μήνα. Σε περίπτωση συμμετοχής σε λιγότε- 
ρες συνεδριάσεις η αποζημίωση περικόπτεται ανάλογα. 

3. Η ισχύς της απόφασης αρχίζει από την 1.1.2006 και 
λήγει σύμφωνα με νεώτερη απόφαση (αριθμ. 97686/ 
18.11.2005) στις 31.3.2006. 

4. Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 20 Ιουλίου 2006 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας και Απασχόλησης και 
Οικονομικών Κοινωνικής Προστασίας 

Γ. ΚΟΥΡΗΣ Δ. ΚΟΝΤΟΣ 

-♦- 

Αριθμ. 73826 (5) 

Παράταση του χρόνου λειτουργίας της ειδικής νομοπα¬ 
ρασκευαστικής επιτροπής για την α) ανακατανομή 
των υφισταμένων οργανικών θέσεων των δικαστι¬ 
κών υπαλλήλων των πολιτικών, ποινικών και διοικη¬ 
τικών δικαστηρίων και εισαγγελιών της Χώρας και 
των εμμίσθων Υποθηκοφυλακείων και Κτηματολο- 
γικών Γραφείων με βάση τα πραγματικά στατιστι¬ 
κά στοιχεία και ανάγκες της κάθε υπηρεσίας και β) 
σύσταση - αύξηση των οργανικών θέσεων λόγω της 
αύξησης της δικαστηριακής ύλης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 10 του ν. 3060/2002 (Φ.Ε.Κ. Α' 242). 


β) του άρθρου 23 παρ. 1 περ. Γ του ν. 2145/93 (Φ.Ε.Κ. 
Α' 88). 

γ) του άρθρου 17 του ν 3205/2003 (Φ.Ε.Κ. Α' 297) «Μι- 
σθολογικές ρυθμίσεις λειτουργών κοι υπαλλήλων του 
Δημοσίου, Ν.Π.Δ.Δ. και Ο.ΤΑ, μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις». 

δ) του άρθρου 29 Α του ν. 1558/1985 (Φ.Ε.Κ. Α' 137) 
«Κυβέρνηση και Κυβερνητικά Όργανα», το οποίο προ¬ 
στέθηκε με το άρθρο 27 του ν. 2081/1992 (Φ.Ε.Κ. Α' 154) 
και αντικαταστάθηκε με το άρθρο 1 του ν. 2469/1997 
(Φ.Ε.Κ. Α' 38). 

2. Την υπ’ αριθμ. 50201/1.6.2005 (Φ.Ε.Κ. Β' 794) απόφαση 
σύστασης της ειδικής νομοπαρασκευαστικής επιτροπής 
για την α) ανακατανομή των υφισταμένων οργανικών 
θέσεων των δικαστικών υπαλλήλων των πολιτικών, 
ποινικών και διοικητικών δικαστηρίων και εισαγγελι¬ 
ών της Χώρας και των εμμίσθων Υποθηκοφυλακείων 
και Κτηματολογικών Γ ραφείων με βάση τα πραγματικά 
στατιστικά στοιχεία και ανάγκες της κάθε υπηρεσίας 
και β) σύσταση- αύξηση των οργανικών θέσεων λόγω 
της αύξησης της δικαστηριακής ύλης όπως παρατή¬ 
θηκε με τις υπ’ αριθμ. 86341/2005 (Φ.Ε.Κ. Β' 1387) και 
13385/16.2.2006 (Φ.Ε.Κ. Β' 246) αποφάσεις. 

3 Την ανάγκη παράτασης του χρόνου λειτουργίας 
της ανωτέρω επιτροπής, σύμφωνα με το από 5.7.2006 
έγγραφο του Προέδρου αυτής. 

4. Το γεγονός ότι από τις διατάξεις της παρούσας 
προκαλείται επιπλέον δαπάνη σε βάρος του προϋπο¬ 
λογισμού του ΤΑΧΔΙΚ, αποφασίζουμε: 

Την παράταση για τρεις (3) μήνες του χρόνου λει¬ 
τουργίας της ειδικής νομοπαρασκευαστικής επιτροπής 
για την α) ανακατανομή των υφισταμένων οργανικών 
θέσεων των δικαστικών υπαλλήλων των πολιτικών, 
ποινικών και διοικητικών δικαστηρίων και εισαγγελι¬ 
ών της Χώρας και των εμμίσθων Υποθηκοφυλακείων 
και Κτηματολογικών Γ ραφείων με βάση τα πραγματικά 
στατιστικά στοιχεία και ανάγκες της κάθε υπηρεσίας 
και β) σύσταση - αύξηση των οργανικών θέσεων λόγω 
της αύξησης της δικαστηριακής ύλης, προκειμένου να 
περαιώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 73827 (6) 

Σύσταση ειδικής νομοπαρασκευαστικής επιτροπής: α) για 
την μελέτη και επεξεργασία με σκοπό την ενσωμά¬ 
τωση στην εθνική νομοθεσία της Ευρωπαϊκής Σύμβα¬ 
σης για την πρόληψη της τρομοκρατίας (ΟΟϋΕΧΤΕΒ) 
και β) για την απάντηση ερωτηματολογίου του ΡΑΤΡ 
(ΡίηαοίαΙ ΑοΙίοπ Τ3εΙ< Ροιόθ) για τα μέτρα καταπολέ¬ 
μησης του ξεπλύματος χρήματος και της χρηματο¬ 
δότησης της τρομοκρατίας στην Ελλάδα και τη σύ¬ 
νταξη της σχετικής αιτιολογικής έκθεσης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις 

α) του άρθρου 10 του ν. 3060/2002 (Φ.Ε.Κ. Α' 242). 

β) άρθρου 23 παρ. 1 περ. ι’ του ν. 2145/1993 (Φ.Ε.Κ. Α' 88). 

γ) του άρθρου 17 του ν.3205/2003 (Φ.Ε.Κ. Α' 297) «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

δ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
τις διατάξεις του άρθρου πρώτου του π.δ/τος 63/2005 
(Φ.Ε.Κ. Α' 98). 

2) Την ανάγκη προετοιμασίας για την επικείμενη επί¬ 
σκεψη εμπειρογνωμόνων του ΡΑ.ΤΡ (ΡίηαηοίαΙ Αοίίοπ ΤοεΙ< 
Ροιόθ) για την αξιολόγηση των μέτρων καταπολέμησης 
του ξεπλύματος χρήματος και της χρηματοδότησης της 
τρομοκρατίας στην Ελλάδα και απάντησης σχετικού 
ερωτηματολογίου του ΡΑΤΡ. 

3) Την ανάγκη σύστασης ειδικής νομοπαρασκευα¬ 
στικής επιτροπής για την μελέτη και επεξεργασία με 
σκοπό την ενσωμάτωση στην εθνική νομοθεσία της Ευ¬ 
ρωπαϊκής Σύμβασης για την πρόληψη της τρομοκρατίας 
(ΟΟϋΕΧΤΕΒ) και τη σύνταξη της σχετικής αιτιολογικής 
έκθεσης. 

4) Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
του ΤΑΧΔΙΚ, η οποία θα καθορισθεί μετά το πέρας 
των εργασιών της Επιτροπής, με κοινή απόφαση των 
Υπουργών Οικονομίας και Οικονομικών και Δικαιοσύνης, 
αποφασίζουμε: 

Την σύσταση ειδικής νομοπαρασκευαστικής επι¬ 
τροπής: α) για την μελέτη και επεξεργασία με σκοπό 
την ενσωμάτωση στην εθνική νομοθεσία της Ευρω¬ 
παϊκής Σύμβασης για την πρόληψη της τρομοκρατίας 
(ΘΟϋΕΧΤΕΒ) και β) για την απάντηση ερωτηματολογίου 
του ΡΑΤΡ (ΡίηαοίαΙ Αοίίοπ ΤοεΚ Ροιόθ) για τα μέτρα 
καταπολέμησης του ξεπλύματος χρήματος και της 
χρηματοδότησης της τρομοκρατίας στην Ελλάδα και 
τη σύνταξη της σχετικής αιτιολογικής έκθεσης, απο- 
τελούμενη από τους: 

1. Δημήτριο Ασπρογέρακα, Αντεισαγγελέα Εφετών, 
ως πρόεδρο. 

2. Καλλιόπη Θεολογίτου, Αντεισαγγελέα Πρωτοδι¬ 
κών. 

3. Νικόλαο Λίβο, Λέκτορα Πανεπιστημίου Αθηνών. 

4. Μαρία Γαβουνέλη, Λέκτορα Πανεπιστημίου Αθηνών, 
ως μέλη. 

Χρέη γραμματέα της ανωτέρω επιτροπής θα εκτελεί 
η Σοφία Μπράβου, δικηγόρος. 

Η ανωτέρω ειδική νομοπαρασκευαστική επιτροπή 
οφείλει να περατώσει το έργο της εντός ευλόγου χρό¬ 
νου ενώ η προθεσμία απάντησης του ως άνω ερωτημα¬ 
τολογίου στην αγγλική γλώσσα, είναι η 1.9.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 


Αριθμ. ΕΥΔΕ/Φ500/2858/2486 (7) 

Συμπλήρωση και τροποποίηση του π.δ. 220/2000 για τη 
«σύσταση στη Γενική Γραμματεία Αθλητισμού Ειδι¬ 
κής Υπηρεσίας Δημοσίων Έργων για τον προγραμ¬ 
ματισμό, τη μελέτη και κατασκευή αθλητικών και 
λοιπών έργων που θα εξυπηρετούν τους Ολυμπια¬ 
κούς Αγώνες του 2004 (ΕΥΔΕ/ΑΟΕΕ)»(Φ.Ε.Κ. 190 Α' 
/31.10.2000), όπως έχει τροποποιηθεί, συμπληρωθεί 
και σήμερα ισχύει. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΠΟΛΙΤΙΣΜΟΥ 

Έχοντας υπόψη: 

1. Το ν. 1558/1985 (Φ.Ε.Κ. Α' 137) «Κυβέρνηση και Κυβερ¬ 
νητικά Οργανα», όπως ισχύει σήμερα. 

2. Την παράγρ. 3.α. του άρθρου 5 του ν. 2947/2001 
(Φ.Ε.Κ. Α' 228) «Θέματα Ολυμπιακής φιλοξενίας,Έργων 
Ολυμπιακής υποδομής και άλλες διατάξεις». 

3. Το π.δ. 220/2000 (Φ.Ε.Κ. Α' 190) «Σύσταση στη Γ ενική 
Γραμματεία Αθλητισμού Ειδικής Υπηρεσίας Δημοσίων 
Έργων για τον προγραμματισμό, τη μελέτη και κατα¬ 
σκευή αθλητικών έργων που θα εξυπηρετούν τους Ολυ¬ 
μπιακούς Αγώνες του 2004 (ΕΥΔΕ/ΑΟΕΕ) », όπως έχει 
τροποποιηθεί, συμπληρωθεί και σήμερα ισχύει. 

4. Το π.δ. 33/2006 (Φ.Ε.Κ. Α' 35) «Διορισμός μελών της 
Κυβερνήσεως και Υφυπουργών». 

5. Την 509/8.3.2006 (Φ.Ε.Κ. Β' 282) απόφαση του Πρω¬ 
θυπουργού και του Υπουργού Πολιτισμού περί ανάθεσης 
αρμοδιοτήτων στον Υφυπουργό Πολιτισμού. 

6. Την ανάγκη διαρκών ελέγχων και την βάσει αυ¬ 
τών εκτέλεση εργασιών μέσα στα πλαίσια συντήρησης 
κάθε έργου, ιδιαίτερα όμως μεταλλικών κατασκευών με 
πρόσθετες ιδιαιτερότητες μεγέθους και είδους, όπως 
τα στέγαστρα του Ολυμπιακού Σταδίου και του Ποδη¬ 
λατοδρομίου στο Ολυμπιακό Αθλητικό Κέντρο Αθήνας 
(Ο.Α.Κ.Α.), ώστε να διασφαλίζεται η σωστή λειτουργία 
τους στο διηνεκές, σύμφωνα με πρόγραμμα συντήρησης 
που περιλαμβάνεται σε Εγχειρίδιο Επιθεώρησης - Συ¬ 
ντήρησης και Παρακολούθησης Δομοστατικής Υγείας, 
το οποίο εκπονήθηκε από τον Τεχνικό Σύμβουλο της 
Υπηρεσίας σε συνεργασία με ειδικό οίκο και εγκρίθηκε 
από την Υπηρεσία. 

7. Την παραγρ. 1 του άρθρου 30 του ν. 3342/2005 (Φ.Ε.Κ. 
Α' 131) σύμφωνα με την οποία η Διεύθυνση Τεχνικών 
Υπηρεσιών της Γενικής Γραμματείας Ολυμπιακής Αξι¬ 
οποίησης είναι αρμόδια για τη δημιουργία εντός του 
Διεθνούς Κέντρου Ραδιοτηλεόρασης (Ι.ΒΟ.) του Μουσεί¬ 
ου Ελληνικών Ολυμπιακών Αγώνων και του Μουσείου 
Παγκόσμιου Κλασσικού Αθλητισμού. 

8. Το 2068/26.7.2005 έγγραφο του Γ ενικού Γ ραμματέα 
Ολυμπιακής Αξιοποίησης με το οποίο ζητείται η ΕΥΔΕ/ 
ΑΟΕΕ να αναλάβει τις διαδικασίες δημοπράτησης, ανά¬ 
θεσης και επίβλεψης της εκτέλεσης του έργου για τη 
δημιουργία του Μουσείου των Ελληνικών Ολυμπιακών 
Αγώνων και του Μουσείου Κλασικού Αθλητισμού, ως 
Φορέας Κατασκευής του, καθόσον η Διεύθυνση Τεχνι¬ 
κών Υπηρεσιών της Γ.Γ.Ο.Α., δεν έχει ακόμη οργανωθεί 
και στελεχωθεί κατάλληλα. 

9. Το γεγονός ότι από τις διατάξεις της παρούσας 
απόφασης δεν προκαλείται πρόσθετη δαπάνη σε βάρος 
του Κρατικού Προϋπολογισμού, αποφασίζουμε: 

1. Τροποποιούμε το π.δ. 220/2000, όπως αυτό σήμε- 

ρα ισχύει, και προσθέτουμε στο τέλος του άρθρου 4 
αυτού, το οποίο προστέθηκε με την κοινή υπουργική 
απόφαση ΕΥΔΕ/Φ500/1825/1542 (Φ.Ε.Κ. Β' 387), το πιο 
κάτω εδάφιο: 

Ανατίθεται, επίσης, στην ίδια ως άνω Υπηρεσία η συντή¬ 
ρηση των στεγάστρων του Ολυμπιακού Σταδίου και του 
Ποδηλατοδρομίου στο Ολυμπιακό Αθλητικό Κέντρο Αθήνας 
(Ο.Α.Κ.Α.), τμημάτων του έργου «Αισθητική Ενοποίηση του 
Ολυμπιακού Αθλητικού Κέντρου Αθηνών: Ειδικές Κατασκευ¬ 
ές», στο πλαίσιο της οποίας περιλαμβάνεται η μέριμνα για 
την διενέργεια των απαιτούμενων ελέγχων καθώς και για 
την, βάσει αυτών, εκτέλεση των σχετικών εργασιών. 

Ορίζουμε την ίδια ως άνω Υπηρεσία Φορέα Κατασκευ¬ 
ής του έργου «Μετατροπή Τμήματος του Ολυμπιακού 
Κέντρου Ραδιοτηλεόρασης (Ι.Β.Ο.) σε Μουσείο Ελληνικών 
Ολυμπιακών Αγώνων και Μουσείο Παγκόσμιου Κλασσι¬ 
κού Αθλητισμού» με τις αρμοδιότητες της παραγρ. 2 
του άρθρου 1 του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως, η δε ισχύς της αρχίζει από την ημερομη¬ 
νία της δημοσίευσης. 

Αθήνα, 26 Ιουλίου 2006 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

ΓΕΩΡΓΙΟΣ ΣΟΥΦΛΙΑΣ ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. Α-οικ. 43909/3764 (8) 

Καθορισμός ενδεικτικών τιμών, σε βασικές διαδρο¬ 
μές του νομού Αττικής, από το αεροδρόμιο Αθηνών 
«ΕΛΕΥΘΕΡΙΟΣ ΒΕΝΙΖΕΛΟΣ» και από το λιμάνι του 
Πειραιά (Πλ. Καραϊσκάκη). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1- Τις διατάξεις: 

α. του άρθρου 22 του ν. 3109/2003, (Α' 38) «Ρύθμιση 
θεμάτων επιβατηγών δημοσίας χρήσης αυτοκινήτων και 
άλλες διατάξεις», όπως έχει τροποποιηθεί και ισχύει. 

β. του άρθρου 90 του Κώδικα νομοθεσίας για την 
Κυβέρνηση και κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α' 98). 

2. - Την υπ’ αριθμ. 3136/232/27.1.2006 (Β' 110) απόφαση 
του Υφυπουργού Μεταφορών και Επικοινωνιών «Καθο¬ 
ρισμός κομίστρου για επιβατικά αυτοκίνητα δημόσιας 
χρήσης με ή χωρίς μετρητή». 

3. - Την ανάγκη καθορισμού ενιαίου κομίστρου των 
επιβατικών δημοσίας χρήσης αυτοκινήτων με μετρη¬ 
τή, σε βασικές διαδρομές του νομού Αττικής, από το 
αεροδρόμιο Αθηνών «ΕΛΕΥΘΕΡΙΟΣ ΒΕΝΙΖΕΛΟΣ» και το 
λιμάνι του Πειραιά (Πλ. Καραϊσκάκη). 

4. - Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1.- Καθορίζουμε ενδεικτικές τιμές, των επιβατικών δη¬ 
μοσίας χρήσης αυτοκινήτων από το Αεροδρόμιο Αθηνών 
«ΕΛΕΥΘΕΡΙΟΣ ΒΕΝΙΖΕΛΟΣ» και το λιμάνι του Πειραιά 
(Πλ. Καραϊσκάκη) στις παρακάτω διαδρομές: 

α. Όταν γίνεται χρήση του τιμολογίου 1 (μονή ταρίφα): 

1. Από Αεροδρόμιο προς Γλυφάδα (Παραλιακή και Με- 
ταξά) μέσω Λ. Βάρης-Κορωπίου 16€. 


2. Από Αεροδρόμιο προς Πειραιά (Ακτή Κονδύλη) μέσω 
Λ. Βάρης-Κορωπίου 25€. 

3. Από Αεροδρόμιο προς Ελευσίνα μέσω Αττικής Οδού 
28€. 

4. Από Αεροδρόμιο προς Ομόνοια μέσω Λεωφ. Κη¬ 
φισίας 25€. 

5. Από Αεροδρόμιο προς Περιστέρι (Δημαρχείο) μέσω 
Εθνικής Οδού/Αττικής Οδού 24€ 

6. Από Αεροδρόμιο προς Κηφισιά (Πλάτανος) μέσω 
Λεωφ. Κηφισίας 20€ 

7. Από Αεροδρόμιο προς Παλλήνη (Εκκλησία) 15€ 

8. Από Αεροδρόμιο προς Ραφήνα μέσω Αττικής Οδού/ 
Λ. Μαραθώνος 20€. 

9. Από Αεροδρόμιο προς Πειραιά μέσω Εθνικής Οδού/ 
Αττικής Οδού 28€. 

10. Από Αεροδρόμιο προς Λαύριο 29€. 

11. Από το λιμάνι του Πειραιά (Πλ. Καραϊσκάκη) προς 
Ομόνοια (μέσω Πειραιώς) 9€. 

12. Από το λιμάνι του Πειραιά (Πλ. Καραϊσκάκη) προς 
Στάδιο Ειρήνης και Φιλίας (Τραμ) 5€. 

13. Από το λιμάνι του Πειραιά (Πλ. Καραϊσκάκη) προς 
Σταθμό υπεραστικών λεωφορείων (Κηφισσού) 8€. 

14. Από το λιμάνι του Πειραιά (Πλ. Καραϊσκάκη) προς 
Σιδηροδρομικό Σταθμό Λαρίσης 9€. 

15. Από το λιμάνι του Πειραιά (Πλ. Καραϊσκάκη) προς 
Αεροδρόμιο 25€. 

16. Από το λιμάνι του Πειραιά (Πλ. Καραϊσκάκη) προς 
Πλατεία Συντάγματος 8€. 

17. Από το λιμάνι του Πειραιά (Πλ. Καραϊσκάκη) προς 
Ακρόπολη 8€. 

18. Από το λιμάνι του Πειραιά (Πλ. Καραϊσκάκη) προς 
Μοναστηράκι 9€. 

19. Από το λιμάνι του Πειραιά (Πλ. Καραϊσκάκη) προς 
Αρχαιολογικό Μουσείο (Αθηνών) 9€. 

20. Από το λιμάνι του Πειραιά (Πλ. Καραϊσκάκη) προς 
Γλυφάδα 10€. 

21. Από το λιμάνι του Πειραιά (Πλ. Καραϊσκάκη) προς 
Βουλιαγμένη 12€. 

β.Όταν γίνεται χρήση του τιμολογίου 2 (διπλή ταρίφα), 
ήτοι από ώρας 24:00 έως και 05:00: 

1. Από Αεροδρόμιο προς Γλυφάδα (Παραλιακή και Με- 
ταξά) μέσω Λ. Βάρης-Κορωπίου 21€. 

2. Από Αεροδρόμιο προς Πειραιά (Ακτή Κονδύλη) μέσω 
Λ. Βάρης-Κορωπίου 36€. 

3. Από Αεροδρόμιο προς Ελευσίνα μέσω Αττικής Οδού 
44€. 

4. Από Αεροδρόμιο προς Ομόνοια μέσω Λεωφ. Κη¬ 
φισίας 36€. 

5. Από Αεροδρόμιο προς Περιστέρι (Δημαρχείο) μέσω 
Εθνικής Οδού/Αττικής Οδού 36€. 

6. Από Αεροδρόμιο προς Κηφισιά (Πλάτανος) μέσω 
Λεωφ. Κηφισίας 29€. 

7. Από Αεροδρόμιο προς Παλλήνη (Εκκλησία) 21€. 

8. Από Αεροδρόμιο προς Ραφήνα μέσω Αττικής Οδού/ 
Λ. Μαραθώνος 29€. 

9. Από Αεροδρόμιο προς Πειραιά μέσω Εθνικής Οδού/ 
Αττικής Οδού 42€. 

10. Από Αεροδρόμιο προς Λαύριο 41€. 

11. Από το λιμάνι του Πειραιά (Πλ. Καραϊσκάκη) προς 
Ομόνοια (μέσω Πειραιώς) 12€. 

12. Από το λιμάνι του Πειραιά (Πλ. Καραϊσκάκη) προς 
Στάδιο Ειρήνης και Φιλίας (Τραμ) 6€. 

13. Από το λιμάνι του Πειραιά (Πλ. Καράίσκάκη) προς 
Σταθμό υπεραστικών λεωφορείων (Κηφισσού) 11€. 

14. Από το λιμάνι του Πειραιά (Πλ. Καράίσκάκη) προς 
Σιδηροδρομικό Σταθμό Λαρίσης 12€. 

15. Από το λιμάνι του Πειραιά (Πλ. Καράίσκάκη) προς 
Αεροδρόμιο 36€. 

16. Από το λιμάνι του Πειραιά (Πλ. Καράίσκάκη) προς 
Πλατεία Συντάγματος 11€. 

17. Από το λιμάνι του Πειραιά (Πλ. Καράίσκάκη) προς 
Ακρόπολη 11€. 

18. Από το λιμάνι του Πειραιά (Πλ. Καράίσκάκη) προς 
Μοναστηράκι 12€. 

19. Από το λιμάνι του Πειραιά (Πλ. Καράίσκάκη) προς 
Αρχαιολογικό Μουσείο (Αθηνών) 12€. 

20. Από το λιμάνι του Πειραιά (Πλ. Καράίσκάκη) προς 
Γλυφάδα 15€. 


21. Από το λιμάνι του Πειραιά (Πλ. Καράίσκάκη) προς 
Βουλιαγμένη 19€. 

2. - Στις παραπάνω τιμές συμπεριλαμβάνονται, η πτώση 
σημαίας, τα πρόσθετα, του Αεροδρομίου, των αποσκευ¬ 
ών και τα διόδια της Αττικής Οδού. 

3. - Κατά τα λοιπά εξακολουθεί να ισχύει, ως έχει, η 
υπ’ αριθμ. Α-3136/232/2006 (Β’ 110) απόφασή μας. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2006 

Ο ΥΠΟΥΡΓΟΣ 

ΜΙΧ. ΛΙΑΠΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 0ϋ: 


Τεύχος 

Περίοδος 

ΕϋΗΟ 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-ΙΌΓΠ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βοιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (αχ : 210 - 4071010 ϊηΙβΓΠβΙ: ΙιΙΙρ://νννννν.θ1.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίετπεί 

Α’ (Νόμοι, Π.Δ., Συμβάσεις κτλ.) 

225 € 

1 90 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

1 60 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 















